Қуйидагилар туман Электр таъминоти корхонасининг асосий вазифалари ҳисобланади:

туман иқтисодиёти ва аҳолисини электр энергияси билан барқарор таъминлаш, туман энергия тизими иш режимларини тартибга солиш;

электр энергетикасини (гидроэнергетикадан ташқари) ривожлантиришнинг қисқа муддатли ва узоқ муддатли прогнозларини ҳамда мақсадли дастурларини ижро этиш, электр энергияси ишлаб чиқариш ва истеъмол қилиш балансларини шакллантиришда қатнашиш;

замонавий асбоб-ускуналар ва илғор технологиялар негизида, шу жумладан хорижий инвестициялар ҳисобига ишлаб чиқарувчи қувватларни (гидроэнергетикадан ташқари) ва электр тармоқларини реконструкция қилиш, модернизациялаш, техника билан қайта жиҳозлаш ва янада ривожлантиришда иштирок этиш;

туман корхоналари ва ташкилотлари билан биргаликда электр энергиясини тежаш, ундан оқилона фойдаланиш ва унинг исроф бўлишини камайтириш чора-тадбирларини амалга ошириш;

маркетинг тадқиқотларини ташкил этиш, тармоқ корхоналарига ички ва ташқи бозорларда маҳсулотлар (ишлар, хизматлар)нинг рақобатга бардошли янги турларини ишлаб чиқаришни ўзлаштиришда, уларнинг жаҳон бозорларига чиқишида кўмаклашиш.